## Obvezatne upute broj - DR III, o glasovanju birača na službi u oružanim snagama Republike Hrvatske, birača članova posade pomorskih i riječnih brodova pod hrvatskom zastavom te na plutajućim objektima u unutrašnjim morskim vodama i teritorijalnom moru Republike Hrvatske i birača lišenih slobode

### NN 134/2013 (9.11.2013.), Obvezatne upute broj - DR III, o glasovanju birača na službi u oružanim snagama Republike Hrvatske, birača članova posade pomorskih i riječnih brodova pod hrvatskom zastavom te na plutajućim objektima u unutrašnjim morskim vodama i teritorijalnom moru Republike Hrvatske i birača lišenih slobode

DRŽAVNO IZBORNO POVJERENSTVO REPUBLIKE HRVATSKE

2913

Na temelju članka 16. stavka 1. Zakona o referendumu i drugim oblicima osobnog sudjelovanja u obavljanju državne vlasti i lokalne i područne (regionalne) samouprave (»Narodne novine«, broj 33/96., 44/06. – Zakon o Državnom izbornom povjerenstvu Republike Hrvatske, 58/06. – Odluka Ustavnog suda broj U-I-177/2002., 69/07. – Odluka Ustavnog suda broj U-I-2051-2007., 38/09., 85/10. – Ustav Republike Hrvatske – pročišćeni tekst, dalje: Zakon) Državno izborno povjerenstvo Republike Hrvatske propisuje

OBVEZATNE UPUTE BROJ – DR III

O GLASOVANJU BIRAČA NA SLUŽBI U ORUŽANIM SNAGAMA REPUBLIKE HRVATSKE, BIRAČA ČLANOVA POSADA POMORSKIH I RIJEČNIH BRODOVA POD HRVATSKOM ZASTAVOM TE NA PLUTAJUĆIM OBJEKTIMA U UNUTRAŠNJIM MORSKIM VODAMA I TERITORIJALNOM MORU REPUBLIKE HRVATSKE I BIRAČA LIŠENIH SLOBODE

Birači na službi u Oružanim snagama Republike Hrvatske, birači – članovi posada pomorskih i riječnih brodova pod hrvatskom zastavom, birači na plutajućim objektima u unutrašnjim morskim vodama i teritorijalnom moru Republike Hrvatske i birači lišeni slobode glasovat će na državnom referendumu 1. prosinca 2013. na posebnim glasačkim mjestima određenim sukladno odredbama članka 26. – 29. Zakona.

1. Birači na službi u Oružanim snagama Republike Hrvatske glasuju na glasačkim mjestima koja će odrediti ministar obrane Republike Hrvatske.

Birači koji se kao članovi posada pomorskih i riječnih brodova pod hrvatskom zastavom na dan provedbe državnog referenduma zateknu izvan granica Republike Hrvatske te birači na plutajućim objektima u unutrašnjim morskim vodama i teritorijalnom moru Republike Hrvatske glasuju na glasačkim mjestima koja će odrediti ministar pomorstva, prometa i infrastrukture Republike Hrvatske.

Birači koji su lišeni slobode glasuju na glasačkim mjestima koja će odrediti ministar pravosuđa Republike Hrvatske.

2. Odbore za provedbu glasovanja na državnom referendumu (dalje: odbori za glasovanje) na posebnim glasačkim mjestima na kojima će glasovati birači na službi u Oružanim snagama Republike Hrvatske, birači – članovi posada pomorskih i riječnih brodova koji se na dan provedbe državnog referenduma zateknu izvan granica Republike Hrvatske, birači na plutajućim objektima u unutrašnjim morskim vodama i teritorijalnom moru Republike Hrvatske i birači koji su lišeni slobode imenuju općinska i gradska povjerenstva za provedbu državnog referenduma odnosno povjerenstvo Grada Zagreba za provedbu državnog referenduma i to:

– odbore za glasovanje za birače u Oružanim snagama Republike Hrvatske imenovat će ono povjerenstvo (općinsko, gradsko odnosno povjerenstvo Grada Zagreba) na čijem se području nalaze glasačka mjesta,

– odbore za glasovanje za birače članove posada brodova i plutajućih objekata imenovat će ono povjerenstvo (općinsko, gradsko odnosno povjerenstvo Grada Zagreba) na čijem se području nalazi sjedište trgovačkog društva koje je vlasnik brodova (brodar) odnosno plutajućih objekata na kojima se nalaze glasačka mjesta,

– odbore za glasovanje za birače osobe lišene slobode imenovat će ono povjerenstvo (općinsko, gradsko odnosno povjerenstvo Grada Zagreba) na čijem se području nalaze kaznionice, zatvori i odgojni zavodi u kojima se nalaze osobe lišene slobode.

3. Za birače koji će se na dan provedbe referenduma zateći na službi u Oružanim snagama Republike Hrvatske, birače – članove posade pomorskih i riječnih brodova pod hrvatskom zastavom izvan njezinih granica, birače na plutajućim objektima u unutrašnjim morskim vodama i teritorijalnom moru Republike Hrvatske te za birače lišene slobode, zapovjedništva postrojbi Oružanih snaga Republike Hrvatske, trgovačka društva – vlasnici brodova, vlasnici plutajućih objekata, uprave kaznionica, odnosno zatvora i odgojnih zavoda, dužni su ŽURNO dostaviti podatke nadležnom uredu koji vodi registar birača prema njihovom prebivalištu.

Podaci se dostavljaju najkasnije do isteka roka 10 dana prije dana održavanja referenduma, dakle 20. studenoga 2013. do 24:00 sata.

Nadležni ured nakon zaključivanja popisa birača dostavlja izvatke iz popisa birača povjerenstvima za provedbu državnog referenduma koja ih zajedno s glasačkim materijalom dostavljaju na odgovarajuća glasačka mjesta najkasnije 24 sata prije vremena određenog za njihovo otvaranje, dakle 30. studenoga 2013. do 7:00 sati.

4. Birači – članovi posada pomorskih i riječnih brodova pod hrvatskom zastavom koji se na dan provedbe referenduma zateknu u lukama Republike Hrvatske mogu glasovati na glasačkim mjestima svog prebivališta ili na glasačkim mjestima luke u kojoj se nalazi brod na način da se prethodno na osobni zahtjev privremeno upišu u registar birača u gradu ili općini gdje će se zateći na dan glasovanja ili putem potvrde za glasovanje izvan mjesta prebivališta.

5. Ove Obvezatne upute stupaju na snagu danom objave u »Narodnim novinama«.

Klasa: 014-02/13-07/02

Urbroj: 507/19-13-3

Zagreb, 9. studenoga 2013.

Predsjednik

Branko Hrvatin, dipl. iur., v. r.

Uputa, NN 134/2013-2913